Once Upon a Time (3ος κύκλος)

Ο τρίτος κύκλος της αμερικανικής τηλεοπτικής σειράς του ABC *[[Once Upon a Time (τηλεοπτική σειρά)|Once Upon a Time]]* ανακοινώθηκε στις 10 Μαΐου 2013. Οι εκτελεστικοί παραγωγοί Άνταμ Χόρογουιτς και Έντουαρντ Κίτσις, ανέφεραν επίσης ότι αυτός ο κύκλος θα χωριζόταν σε δύο μέρη με το πρώτο να κάνει πρεμιέρα στις 27 Σεπτεμβρίου 2013 και να ολοκληρώνεται στις 15 Δεκεμβρίου 2013, και το δεύτερο μέρος να διαρκεί από τις 9 Μαρτίου 2014 μέχρι τις 11 Μαΐου 2014.

Η πλοκή του πρώτου μέρους περιστρέφεται γύρω από τη μετάβαση των βασικών χαρακτήρων της σειράς από το Στόρυμπρουκ στη Χώρα του Ποτέ για να πάρουν πίσω τον Χένρυ Μιλλς, τον οποίο απήγαγε ο Πήτερ Παν. Μετά από την επιτυχή τους αποστολή και διάσωση του Χένρυ, οι χαρακτήρες επιστρέφουν στο Στόρυμπρουκ μόνο και μόνο για να επιστρέψουν στους αρχικούς τους κόσμους εξαιτίας της νέας Κατάρας του Παν, με την Έμμα Σουάν και τον Χένρυ να καταλήγουν στη Νέα Υόρκη. Η πλοκή του δεύτερου μέρους ακολουθεί το παρελθοντικό ταξίδι των χαρακτήρων από το Μαγεμένο Δάσος στο Στόρυμπρουκ και το πώς η Κακιά Μάγισσα της Δύσης τους έφερε εκεί, ταυτόχρονα με την αποστολή της Έμμα να σπάσει τη νέα Κατάρα για να σώσει την οικογένειά της. Οι νέοι χαρακτήρες που μας συστήνονται σε αυτόν τον κύκλο περιλαμβάνουν τους βασικούς ανταγωνιστές και των δύο μερών: Πήτερ Παν και Κακιά Μάγισσα της Δύσης, καθώς και τους Τίνκερ Μπελ, Άριελ, πρίγκιπας Έρικ, Ούρσουλα, Μέδουσα, Ραπουνζέλ, Λουμιέρ, Μάγο του Οζ, Γκλίντα η Καλή Μάγισσα, η Καλή Μάγισσα του Βορρά, η Κακιά Μάγισσα της Ανατολής, Ντόροθυ Γκέιλ, Μαυρογένη και Έλσα.

Το επεισόδιο της πρεμιέρας του κύκλου παρακολούθησαν 8.52 εκατομμύρια τηλεθεατές, πετυχαίνοντας τηλεθέαση/μερίδιο στο δυναμικό κοινό (18-49) 2.6/7.  Το φινάλε του πρώτου μέρους έλαβε θετικές κριτικές από τους κριτικούς με αρκετούς να εκθειάζουν το τέλος του επεισοδίου, τη μοίρα του κυρίου Γκολντ και την τεχνική της αναδρομής στο μέλλον που χρησιμοποιήθηκε. Το πρώτο επεισόδιο του δεύτερου μέρους έφερε την υψηλότερη τηλεθέαση μετά από το δεύτερο επεισόδιο του κύκλου, κερδίζοντας το υψηλότερο εβδομαδιαίο μερίδιο τηλεθεατών για τη σειρά από τότε που προβλήθηκε το δεύτερο επεισόδιο του δεύτερου κύκλου τον Οκτώβριο του 2012. Το επεισόδιο έλαβε θετικές κριτικές, με τους κριτικούς να φιλοφρονούν την απρόβλεπτη φύση της νέας ιστορίας που δημιουργήθηκε από τους συγγραφείς και τους παραγωγούς. Το δίωρο φινάλε του κύκλου παρακολούθησαν 6.8 εκατομμύρια τηλεθεατές, με τηλεθέαση/μερίδιο στο δυναμικό κοινό (18-49) 2.3/7, κάνοντάς το το φινάλε με την χαμηλότερη τηλεθέαση από όλους τους κύκλους μέχρι εκείνη τη στιγμή.

Στις 8 Μαΐου 2014, η σειρά ανανεώθηκε για τέταρτο κύκλο, ο οποίος έκανε πρεμιέρα στις 28 Σεπτεμβρίου 2014.

## Πλοκή
Μετά την απαγωγή του Χένρυ, οι Έμμα, Ρετζίνα, Ντέηβιντ, Μαίρυ Μάργκαρετ, κύριος Γκολντ και Χουκ ταξιδεύουν στη Χώρα του Ποτέ για να τον σώσουν. Ενώ βρίσκονται εκεί, νέες συμμαχίες δημιουργούνται καθώς οι ήρωες προσπαθούν να νικήσουν τον Πήτερ Παν και τα Χαμένα Αγόρια, οι οποίοι προσπαθούν να ανακτήσουν τη μαγεία της Χώρας του Ποτέ χρησιμοποιώντας την καρδιά του Χένρυ. Ενώ ήρωες και κακοί προσπαθούν να συνεργαστούν, μυστικά αποκαλύπτονται, συμπεριλαμβανομένης και της ταυτότητας του πατέρα του κύριου Γκολντ, ο οποίος δεν είναι άλλος από τον Πήτερ Παν. Η παραμονή τους στη Χώρα του Ποτέ έχει ως αποτέλεσμα την επιστροφή του Πήτερ Παν στο Στόρυμπρουκ μαζί τους, όπου απελευθερώνει την κατάρα της Ρετζίνα με την ελπίδα ότι θα κάνει το Στόρυμπρουκ τη νέα Χώρα του Ποτέ. Καθώς οι ήρωες συγκρούονται με τον Πήτερ Παν, γίνεται μια θυσία και όλοι επιστρέφουν στο Μαγεμένο Δάσος, εκτός των Έμμα και Χένρυ. Ωστόσο, ένα χρόνο αργότερα, όλοι επιστρέφουν στο Στόρυμπρουκ μέσω μιας άλλης κατάρας, αφού η Κακιά Μάγισσα της Δύσης έχει τα δικά της σχέδια. Η Έμμα και ο Χένρυ επιστρέφουν στο Στόρυμπρουκ για να βοηθήσουν να σπάσει η τελευταία κατάρα και να νικηθεί η Κακιά Μάγισσα, κάτι το οποίο οδηγεί σε ένα ταξίδι στο παρελθόν με ολέθριες συνέπειες.

## Ηθοποιοί και χαρακτήρες
### Βασικοί
*Τζίνιφερ Γκούντγουιν ως Χιονάτη / Μαίρη Μάργκαρετ Μπλάνσαρντ
*Τζένιφερ Μόρισον ως Έμμα Σουάν
*Λάνα Παρίγια ως Κακιά Βασίλισσα / Ρετζίνα Μιλλς
*Τζος Ντάλας ως Πρίγκιπας του Παραμυθιού / Ντέηβιντ Νόλαν
*Έμιλι ντε Ράβιν ως Μπελ / Λέισυ
*Κόλιν Ο'Ντόνοχιου ως Κάπταιν Χουκ / Κίλλιαν Τζόουνς
*Μάικλ Ρέιμοντ-Τζέιμς ως Μπέλφαϊρ / Νηλ Κάσσιντυ
*Τζάρεντ Σ. Γκίλμορ ως Χένρυ Μιλλς
*Ρόμπερτ Καρλάιλ ως Ραμπλστίλτσκιν / Κύριος Γκολντ

### Επαναλαμβανόμενοι

*Μπέβερλυ Έλλιοτ ως Χήρα Λούκας / Γιαγιά
*Σων Μαγουάιαρ ως Ρομπέν των Δασών
*Ρόμπι Κέυ ως Μάλκομ / Πήτερ Παν / Αυλητής
*Λη Άρενμπεργκ ως Ονειροπόλος / Γκρινιάρης / Λήροϋ
*Γκέιμπ Κούθ ως Συναχωμένος / Τομ Κλαρκ
*Πάρκερ Κροφτ ως Φήλιξ
*Ρεμπέκα Μάντερ ως Κακιά Μάγισσα της Δύσης / Ζελίνα
*Ντέιβιντ Πωλ Γκρόουβ ως Σοφός
*Ρόουζ ΜακΆιβερ ως Τίνκερ Μπελ
*Φωστίνο Ντι Μπαούντα ως Υπναράς / Γουόλτερ
*Κήγκαν Κόννορ Τρέισυ ως Γαλάζια Νεράιδα / Ηγούμενη
*Ράφαελ Σμπαρτζ ως Τζίμινυ Κρίκετ / Δρ. Άρτσιμπαλ "Άρτσι" Χόππερ
*Μιγκ Μακάριο ως Ντροπαλός

*Τζέφρυ Κάσσιερ ως Χαζούλης
*Μάικλ Κόλμαν ως Χαρούμενος
*Σάρα Μπόλγκερ ως Πριγκίπισσα Αυγή
*Τζοάννα Γκαρσία ως Άριελ
*Μέγκαν Όρι ως Κοκκινοσκουφίτσα / Ρούμπυ
*Φρέγια Τίνγκλεϋ ως Ουέντυ Ντάρλινγκ
*Κρις Γκώτιε ως Ουίλλιαμ Σμη
*Ντέηβιντ Άντερς ως Δρ. Βίκτορ Φρανκενστάιν / Δρ. Ουέιλ
*Τζούλιαν Μόρρις ως Πρίγκιπας Φίλιπ
*Τζιλ ΜακΚίννυ ως Πρίγκιπας Έρικ
*Κρίστοφερ Γκόραμ ως Μάγος του Οζ / Ουόλς
*Τζέημς Ίμμεκους ως Μάικλ Ντάρλινγκ
*Ματ Κέιν ως Τζον Ντάρλινγκ
*Τζέησον Μπέρκαρτ ως Μικρός Τζον
*Μάικλ Π. Νόρδυ ως Αδελφός Τακ

### Guest

*Τζέιμι Τσανγκ ως Μουλάν
*Τζιανκάρλο Εσποσίτο ως Σίντνεϋ Γκλας / Μαγικός Καθρέφτης
*Ντύλαν Σμιντ ως νεαρός Μπέλφαϊρ
*Τσαρλς Μεζιούρ ως Μαυρογένης
*Σάννυ Μάμπρεϊ ως Γκλίντα
*Στήβεν Λορντ ως Μάλκομ
*Κρίστι Λαίνγκ ως Μάριαν
*Ήθαν Έμπρυ ως Γκρεγκ Μέντελ
*Σονίκουα Μάρτιν-Γκριν ως Ταμάρα
*Μπερνάρντ Κέρρυ ως Λίαμ Τζόουνς
*Σκάυλερ Γκισόντο ως Ντέβιν
*Ουάιατ Όλεφ ως νεαρός Ραμπλστίλτσκιν
*Μέριλυν Μάνσον σκιά του Πήτερ Παν (φωνή)

*Αλεξάντρα Μετς ως Ραπουνζέλ
*Χένρι Λουμπάττι ως Λουμιέρ
*Ρόουζ Μακ Γκάουαν ως Κόρα
*Ντέηβιντ Ντε Λώτουρ ως Τζόναθαν
*Έρικ Λανγκ ως Πρίγκιπας Λίοπολντ
*Υβέτ Νικόλ Μπράουν ως Ούρσουλα (φωνή)
*Ματρέγια Σκαρβένερ ως Ντόροθυ Γκέιλ
*Αναστέιζια Γκρίφφιθ ως Πριγκίπισσα Άμπιγκεηλ / Κάθρυν Νόλαν
*Τόνυ Αμεντόλα ως Τζεππέτο / Μάρκο
*Άλεξ Ζαχάρα ως Βασιλιάς Μίδας
*Έρικ Κίνλεϋσαϊντ ως Κύριος Μωρίς / Μόου Φρεντς
*Τζακ ντι Μπλάζιο ως Χαμένο Αγόρι

## Επεισόδια

## Παραγωγή
### Ανάπτυξη
Στις 10 Μαΐου 2013, μετά την επιτυχία της ταινίας της Disney *[[Οζ: Μέγας και Παντοδύναμος]]*, το ABC ανανέωσε τη σειρά *Once Upon a Time* για τρίτο κύκλο, ο οποίος έκανε πρεμιέρα στις 29 Σεπτεμβρίου 2013. Τον ίδιο μήνα αποκαλύφθηκε ότι ο κύκλος αυτός θα περιείχε επεισόδια τα οποία θα συνδέονταν με την επερχόμενη spin-off σειρά, *[[Once Upon a Time in Wonderland]]*. Τον Αύγουστο του 2013, ανακοινώθηκε ότι ο κύκλος θα μοιραζόταν σε δύο μέρη, με τα πρώτα έντεκα επεισόδια να κάνουν πρεμιέρα και να προβάλλονται από τις 29 Σεπτεμβρίου μέχρι τον Δεκέμβριο του 2013, ενώ το δεύτερο μισό θα προβαλλόταν από τις 9 Μαρτίου μέχρι τον Μάιο του 2014.

Τα πρώτα έντεκα επεισόδια τοποθετούνται κυρίως στη Χώρα του Ποτέ. Οι συν-δημιουργοί της σειράς, Άνταμ Χόρογουιτς και Έντουαρντ Κίτσις, μίλησαν για το σκηνικό του τρίτου κύκλου δηλώνοντας: "Η Χώρα του Ποτέ είναι ένα μέρος πίστης, ένα μέρος φαντασίας και ένα μέρος όπου όλοι οι βασικοί χαρακτήρες ξεγυμνώνονται. Πραγματικά μας επιτρέπει, ως συγγραφείς, να σκάψουμε βαθιά στο ποιοι είναι και να τους σπρώξουμε μπροστά, σε νέα μέρη. Πιστεύω ότι το να βρεθούν στη Χώρα του Ποτέ θα είναι κάτι που θα έχει βαθιά επίδραση σε όλους τους χαρακτήρες χωριστά. Είναι πραγματικά διασκεδαστικό να βλέπεις αυτούς τους χαρακτήρες και να εξερευνάς το πώς θα είναι για την Έμμα να βρίσκεται μαζί με τους γονείς της. Η Χώρα του Ποτέ είναι αληθινά ένα μέρος όπου μπορούμε να καθίσουμε και να το σκεφτούμε αυτό." Οι δυο τους σημείωσαν επίσης ότι ο Πίτερ Παν θα συμμετέχει στον κύκλο αλλά θα είναι μια πιο "περίπλοκη" εκδοχή του χαρακτήρα, με τον Κίτσις να λέει: "Δεν έχουμε γνωρίσει ακόμα τον Πίτερ Παν και δεν έχουμε δει ακόμα τη Χώρα του Ποτέ, και εκεί ακριβώς είναι που πάμε!"

Σε νέα συνέντευξη, ο Χόρογουιτς δήλωσε: "Για εμάς, η Χώρα του Ποτέ είναι κάποιου είδους μέρος που σε κάνει να έρθεις αντιμέτωπος με το παρελθόν σου. Αποτελεί κάπως την καρδιά του σκοταδιού και με το να είσαι ένας άνθρωπος 200 ετών εκεί, αφού εκεί δε γερνάς, πρέπει να κρατάς τον εαυτό σου ψυχαγωγημένο. Το πόσο καιρό βρισκόταν εκεί ο Πίτερ Παν και για τον ποιο λόγο, σκοπεύουμε να το αποκαλύψουμε μέσω μιας δικής μας οπτικής γωνίας για τον μύθο του Πίτερ Παν. Έχουμε έναν τρόπο ο οποίος περιπλέκεται με τη δική μας μυθολογία για το *Once Upon a Time*, τον οποίο είμαστε πολλοί ενθουσιασμένοι να σας αποκαλύψουμε." Στην D23 Expo της Disney, οι δημιουργοί υπαινίχθηκαν κάποιες ρομαντικές σπίθες ανάμεσα στην Έμμα Σουάν και τον Κάπτεν Χουκ καθώς και αποκαλύψεις για το πώς έγινε πειρατής ο Χουκ.

Στις 10 Μαρτίου 2014, οι παραγωγοί αποκάλυψαν ότι μπορεί να κοιτάξουν μπροστά για την ενσωμάτωση χαρακτήρων από τις ταινίες *[[Η Πριγκίπισσα και ο Βάτραχος]]*, *[[Brave]]* και *[[Ψυχρά κι Ανάποδα]]* σε μελλοντικά επεισόδια, πιθανόν προς το τέλος του τρίτου κύκλου, αν πάρουν το πράσινο φως από την Disney. Αργότερα τον ίδιο μήνα, ανακοινώθηκε ότι το φινάλε του τρίτου κύκλου θα προβαλλόταν στις 11 Μαΐου 2014 και θα είχε διάρκεια δύο ώρες.

### Κάστινγκ
Τον Μάιο του 2013, αποκαλύφθηκε ότι η βασική ηθοποιός του δεύτερου κύκλου Μέγκαν Όρι (Κοκκινοσκουφίτσας/Ρούμπι) θα έφευγε από τη σειρά για να πρωταγωνιστήσει στην επερχόμενη δραματική σειρά επιστημονικής φαντασίας του CBS, *[[Intelligence]]*. Ωστόσο, η Όρυ δήλωσε ότι θα ήταν ακόμα διαθέσιμη για περισσότερα επεισόδια στη σειρά ως γκεστ. Αργότερα, η Όρυ εμφανίστηκε στα επεισόδια δώδεκα και δεκατρία του κύκλου. Τον ίδιο μήνα ανακοινώθηκε ότι ο Μάικλ Ρέιμοντ-Τζέιμς (Μπέλφαϊρ/Νίλ Κάσσιντι) θα ήταν πια μέλος του βασικού καστ για αυτόν τον κύκλο.

Τον Ιούλιο του 2013, αναφέρθηκε ότι ο Τζιανκάρλο Εσποσίτο (Τζίνι/Μαγικός Καθρέφτης/Σίντνεϊ Γκλας) θα επέστρεφε στη σειρά, μετά την απουσία του από τον δεύτερο κύκλο. Τον ίδιο μήνα, ανακοινώθηκε ότι τη θέση του Τομ Έλις στον ρόλο του Ρομπέν των Δασών θα έπαιρνε ο Σιον Μαγουάιαρ. Ο Άνταμ Χόρογουιτς δήλωσε πάνω σε αυτό: "Αν και αγαπάμε τον Τομ Έλις, δυστυχώς δεν ήταν διαθέσιμος. Παραμένουμε τεράστιοι θαυμαστές του αλλά επειδή έχουμε σχεδιάσει μια μεγαλύτερη ιστορία για τον χαρακτήρα, έπρεπε να προχωρήσουμε στην αντικατάσταση." Ο Βρετανός ηθοποιός Ρόμπι Κέυ είχε τον ρόλο του κακού για το πρώτο μέρος του κύκλου, αυτόν του Πίτερ Παν. Στις 29 Ιουλίου, αναφέρθηκε ότι η Ρόουζ ΜακΊβερ θα είχε το ρόλο της Τίνκερ Μπελ. Ο Άνταμ Χόρογουιτς και ο Έντουαρντ Κίτσις έκαναν πλάκα με μια απρόσμενη εισαγωγή του πολύ γνωστού χαρακτήρα λέγοντας: "Παίρνουμε τον εικονικό χαρακτήρα και του προσθέτουμε τη δική μας πινελιά. Το πώς θα τη συστήσουμε και το ποια είναι, ελπίζουμε ότι θα είναι έκπληξη επειδή πρόκειται να ανακαλύψουμε ότι έχει μια σύνδεση-έκπληξη με κάποιον από τους χαρακτήρες της σειράς." Στο πέμπτο επεισόδιο, ο Μπερνάντ Κούρι εμφανίστηκε ως γκεστ για τον ρόλο του αδελφού του Κάπτεν Χουκ, Λίαμ, ενώ τον ρόλο ενός από τα Χαμένα Αγόρια με το όνομα Ντεβίν υποδύθηκε ο Σκάιλερ Γκισόντο. H Τζοάννα Γκαρσία είχε το ρόλο της Άριελ από την *[[Η Μικρή Γοργόνα (ταινία, 1989)|Μικρή Γοργόνα]]*. Στις 3 Σεπτεμβρίου 2013, ο Τζιλ ΜακΚίννι προσλήφθηκε για τον επαναλαμβανόμενο ρόλο του Πρίγκιπα Έρικ. Στις 18 Οκτωβρίου 2013, αποκαλύφθηκε ότι ο Αμερικανός μουσικός Μέριλυν Μάνσον θα χάριζε τη φωνή του στον χαρακτήρα της Σκιάς. Στις 21 Οκτωβρίου, ανακοινώθηκε ότι ο Βρετανός ηθοποιός Στίβεν Λορντ θα έπαιζε τον πατέρα του Ραμπλστίλτσκιν, Μάλκομ. Εμφανίστηκε στο όγδοο και στο ενδέκατο επεισόδιο του κύκλου.

Για το δεύτερο μέρος του κύκλου, η Ρεμπέκα Μάντερ προσλήφθηκε ως η βασική κακιά στο ρόλο της Ζελίνα, της Κακίας Μάγισσας της Δύσης, ενώ η Αλεξάνδρα Μετζ προσλήφθηκε ως Ραπουνζέλ. Η Ρόουζ Μακ Γκάουαν επέστρεψε ως νεαρή Κόρα για το δέκατο-όγδοο επεισόδιο του κύκλου, ενώ τον ρόλο του νεαρού βασιλιά Λεοπόλντ ως Πρίγκιπα, έπαιξε ο Έρικ Λανγκ. Ο Τσαρλς Μεζιούρ προσλήφθηκε για τον ρόλο του Μαυρογένη τον Ιανουάριο του 2014, για να εμφανιστεί σε ένα επεισόδιο ως ο εχθρός του Κάπτεν Χουκ. Τον Φεβρουάριο του 2014, έγινε ένα ανοικτό κάλεσμα ακροάσεων αναζητώντας μια ηθοποιό από 25-30 χρονών για το ρόλο της Γκλίντα, της Καλής Μάγισσας, η οποία περιγράφτηκε ως κομψή, ζεστή και καλοκάγαθη, καθώς επίσης και σοφή, έξυπνη και πανούργα. Ωστόσο, τα χρόνια της απομόνωσης την έκαναν μοναχική και προσεκτική — αν και κατά βάθος ήταν σταθερή και γεμάτη αισιοδοξία. Ανακοινώθηκε αργότερα ότι για τον ρόλο αυτό προσλήφθηκε η Σάννι Μάμπρεϊ.

Μετά το κόψιμο της spin-off σειράς *[[ Once Upon a Time in Wonderland]]*, ανακοινώθηκε ότι ο Μάικλ Σότσα, ο οποίος έπαιξε τον Βαλέ Κούπα στη σειρά, βρισκόταν σε συζητήσεις για να μπει στο βασικό καστ του τέταρτου κύκλου του *Once Upon a Time*. Τον Απρίλιο του 2014, επιβεβαιώθηκε ότι ο Μάικλ Σότσα θα γινόταν όντως βασικός στον τέταρτο κύκλο του *Once Upon a Time*.

### Προώθηση
Στις 12 Σεπτεμβρίου 2013, το ABC κυκλοφόρησε φωτογραφίες του αυθεντικού καστ για τον κύκλο για την προώθηση της σειράς. Ωστόσο, εξαιτίας αντιδράσεων από τους θαυμαστές της σειράς, οι φωτογραφίες αυτές αποσύρθηκαν. Αντ'αυτού, νέες φωτογραφίες προωθήθηκαν μέσω των κοινωνικών δικτύων με την επισήμανση "#SaveHenry". Στο δεύτερο μέρος του κύκλου χρησιμοποιήθηκε η επισήμανση "#WickedIsComing" ως προώθηση πριν την πρεμιέρα και η επισήμανση "#WickedVsEvil" κατά τη διάρκεια προβολής από τον Μάρτιο μέχρι τον Μάιο του 2014.

### Γυρίσματα
Με τα γεγονότα να διαδραματίζονται στη Χώρα του Ποτέ, τα γυρίσματα του πρώτου μέρους του τρίτου κύκλου έγιναν σε ένα ευέλικτο σκηνικό στο Βανκούβερ, ντυμένο με τέτοιο τρόπο ώστε να εκπροσωπεί μέχρι και δώδεκα διαφορετικές τροπικές τοποθεσίες, συμπεριλαμβανομένων των κατασκηνώσεων του Πίτερ Παν, του Κύριου Γκολντ αλλά και άλλων κατοίκων του Στόρυμπρουκ. Το ακριβό σκηνικό χρειάστηκε ένα μήνα για να ολοκληρωθεί και ήταν έμπνευση και από τις δύο ταινίες κινουμένων σχεδίων της Disney: *[[Πίτερ Παν (ταινία, 1953)|Πίτερ Παν]]* και το χωριό των Ewok από την *[[Η Επιστροφή των Τζεντάι|Επιστροφή των Τζεντάι]]*. Η Σάρα ΜακΚούλοχ μίλησε για το σκηνικό λέγοντας: "Μας πήρε πέντε μέρες για να συγκεντρώσουμε όλα τα φυτά. Είχαμε 200 αληθινά φυτά τα οποία έπρεπε να ποτίζονται και να κλαδεύονται καθημερινά και να θερμαίνονται κατά τη διάρκεια της νύχτας, 30 αληθινά κούτσουρα και 450 ψεύτικα κλαδιά, στα οποία είχαν προστεθεί φύλλα μεταξιού." Οι σκηνές του Στόρυμπρουκ γυρίστηκαν στην πόλη Steveston, British Columbia στον Καναδά.

## Τηλεθέαση

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές των ABC Studios
Κατηγορία:Τηλεοπτικοί κύκλοι
Κατηγορία:Once Upon a Time